

|  |
| --- |
| **Sykehusinnkjøp HF**Organisasjonsnummer 916 879 067Telefon +47 78 95 07 00post@sykehusinnkjop.noSykehusinnkjøp HF, Postboks 40, 9811 Vadsø |
| **Konkurransebestemmelser**Åpen anbudskonkurranse etter lov om offentlige anskaffelser og forskrift om offentlige anskaffelser del I og del III |
| Innen  |

 Timediuresesett til foretakene i Helse Midt-Norge

|  |  |  |
| --- | --- | --- |
| **Versjon:** 1.0 | **Mnd:** April | **År:** 2022 **Saksnummer:** 2022/691 |

Innhold

[1 Generell informasjon om konkurransen 2](#_Toc99973788)

[1.1 Oppdragsgiver og kunde 2](#_Toc99973789)

[1.2 Anskaffelsens formål og omfang 2](#_Toc99973790)

[1.3 Avtaletype 3](#_Toc99973791)

[1.4 Avtaleperiode 3](#_Toc99973792)

[1.5 Delkontrakter 3](#_Toc99973793)

[1.6 Konkurransegrunnlaget 4](#_Toc99973794)

[Vedlegg 13 5](#_Toc99973795)

[Vedlegg 17 5](#_Toc99973796)

[Vedlegg 18 5](#_Toc99973797)

[1.7 Viktige datoer 5](#_Toc99973798)

[1.8 Tilbudspresentasjon 5](#_Toc99973799)

[2 Regler for gjennomføring av konkurransen 5](#_Toc99973800)

[2.1 Anskaffelsesprosedyre 5](#_Toc99973801)

[2.2 Kommunikasjon 6](#_Toc99973802)

[2.3 Skatteattest 6](#_Toc99973803)

[2.4 Etiske krav til leverandørene i kontraktsperioden 6](#_Toc99973804)

[3 Krav til tilbudet 6](#_Toc99973805)

[3.1 Innlevering av tilbud 6](#_Toc99973806)

[3.2 Tilbudets utforming 6](#_Toc99973807)

[3.3 Alternative tilbud 7](#_Toc99973808)

[3.4 Parallelle tilbud 7](#_Toc99973809)

[3.5 Registrering i prisskjema 7](#_Toc99973810)

[3.6 Språk 7](#_Toc99973811)

[3.7 Forbehold 7](#_Toc99973812)

[3.8 Vedståelsesfrist 7](#_Toc99973813)

[3.9 Omkostninger 7](#_Toc99973814)

[3.10 Offentlighet 7](#_Toc99973815)

[3.11 Vareprøver, demonstrasjon og utprøving 8](#_Toc99973816)

[4 Det europeiske egenerklæringsskjemaet (ESPD) 9](#_Toc99973817)

[4.1 Generelt om det europeiske egenerklæringsskjemaet 9](#_Toc99973818)

[4.2 Nasjonale avvisningsgrunner 9](#_Toc99973819)

[5 Kvalifikasjonskrav 10](#_Toc99973820)

[5.1 Registreringer, autorisasjoner mv. 10](#_Toc99973821)

[5.2 Økonomisk og finansiell kapasitet 10](#_Toc99973822)

[5.3 Støtte fra andre virksomheter 11](#_Toc99973823)

[6 Tildelingskriterier og evaluering 11](#_Toc99973824)

[**Evaluering** 11](#_Toc99973825)

[**Pris** 12](#_Toc99973826)

[**Helse- og miljøegenskaper knyttet til produktene** 12](#_Toc99973827)

[6.1 Tildeling av rammeavtale/kontrakt 12](#_Toc99973828)

# Generell informasjon om konkurransen

## Oppdragsgiver og kunde

Oppdragsgiver for denne konkurransen er Sykehusinnkjøp HF.

Sykehusinnkjøp HF er eid av de fire regionale helseforetakene, Helse Sør-Øst RHF, Helse Vest RHF, Helse Midt-Norge RHF og Helse Nord RHF, hvorav eierandelen er på 25 prosent hver. Sykehusinnkjøp HF, divisjon midt er avtaleforvalter. For mer informasjon, se [www.sykehusinnkjop.no](http://www.sykehusinnkjop.no).

Sykehusinnkjøp HF gjennomfører anskaffelsen på vegne av Helse Midt-Norge med underliggende selskaper). Kunder på denne avtalen fremkommer i Vedlegg 9

Offentlig sektor er landets største kunde og forbruker, og er en del av den globale handelen med varer og tjenester. Mange av de varene som kjøpes inn kan være produsert under kritikkverdige forhold og Sykehusinnkjøp HF vil derfor stille krav til leverandørene om at de varene som skaffes er produsert på en lovlig og etisk forsvarlig måte. Dersom leverandøren bruker underleverandører for å oppfylle denne kontrakten, er leverandøren forpliktet til å videreføre og bidra til etterlevelse av kravene hos sine underleverandører.

## Anskaffelsens formål og omfang

Oppdragsgiver ønsker tilbud på timediuresesett for foretakene i Helse Midt-Norge.

Estimert årlig volum er oppgitt i vedlegg 2 – Prisskjema, for henholdsvis Helse Midt-Norge. For nærmere beskrivelse se vedlegg 2 – «Prisskjema» og vedlegg 3 – «Kravspesifikasjon».

Estimert kontraktsverdi er årlig ca. NOK 630000. eks mva., og for hele kontraktens varighet (fire år) er estimert kontraktsverdi ca. NOK 2,52 mill. eks mva.

Rammeavtalen har en estimert maksverdi på oppgitt verdi +20%.

Det gjøres oppmerksom på at de estimerte verdiene og volumene oppgitt her og i vedlegg 2 - Prisskjema, ikke er bindende for Oppdragsgiver, og at kundene ikke forplikter seg til å kjøpe et bestemt volum innenfor de enkelte områdene i avtaleperioden.

## Avtaletype

Vedlagte rammeavtale (vedlegg 4) skal benyttes ved inngåelse av avtale med valgte leverandører og skal legges til grunn for tilbudet sammen med kravspesifikasjoner i konkurransegrunnlaget med vedlegg.

## Avtaleperiode

Rammeavtalen skal ha en varighet på 2 år regnet fra oppstart av avtalen.

Oppdragsgiver kan deretter forlenge avtalen med inntil 1 år av gangen. Maksimal samlet avtaleperiode er 4 år.

Avtalen forlenges automatisk og på likelydende vilkår med mindre Oppdragsgiver tar andre initiativ.

##  Tilbud

**Ved vesentlig avvik/snevert sortiment forbeholder vi oss retten til kunne å avvise tilbudet.**

Siktemålet å velge bare en leverandør.

**Merk** at det kan bli valgt flere enn en leverandør for å dekke forespurt sortiment i sin helhet. F.eks. kan det bli fordelt på to eller flere leverandører. Den konkrete vurderingen vil imidlertid være avhengig av tilbudenes sammensetning og en helhetsvurdering av kostnader, produktegenskaper og behov. Der det ikke er mulig å evaluere deltilbudet i sin helhet forbeholder vi oss retten til å tildele ned på varelinjenivå.

## Konkurransegrunnlaget

Konkurransegrunnlaget består av dette dokumentet og følgende vedlegg:

|  |  |
| --- | --- |
| Dokument | Navn |
| Vedlegg 1 | Tilbudsbrev |
| Vedlegg 2 | Prisskjema |
| Vedlegg 3 | Kravspesifikasjon |
| Vedlegg 4  | Avtale/Rammeavtale (mal) + endringsprotokoll |
| Vedlegg 5 | Kontraktskrav etisk handel |
| Vedlegg 6 | Logistikkbetingelse Helse Midt-Norge. <https://helse-midt.no/om-oss/for-leverandorer#logistikkbetingelser> |
| Vedlegg 6.1 | HMN sortiment og sortimentstyring  |
| Vedlegg 6.2 | HMN Emballering, merking og sporbarhet |
| Vedlegg 6.3 | HMN veileder og krav til varekataloger |
| Vedlegg 6.4 | HMN Bestilling og vareleveranse |
| Vedlegg 7 | Egenerklæring økonomisk situasjon |
| Vedlegg 8 | Forpliktelseserklæring underleverandør |
| Vedlegg 9 | Oversikt kunder og leveringsadresser |
| Vedlegg 10 | Samhandlingsavtalen Helse Midt-Norge. <https://helse-midt.no/Documents/2018/HMN-Samhandlingsavtale-leverandor.pdf> |
| Vedlegg 11 | Retningslinjer for utprøving av medisinsk forbruksmateriell og kapitalvarer. |
| Vedlegg 12 | Bruksanvisning og begrunnelse for sladding av tilbud |
| Vedlegg 13 | Miljøskjema |
| Vedlegg 17 | Regionale føringer for smittevern ved anskaffelser HMN |
| Link | Salgsstatistikkrapportering – link <https://leverandor.sykehusinnkjop.no/Statistics/Info/Info>  |
| Link | Helse Midt-Norge – Krav til implementering – link <https://helse-midt.no/om-oss/for-leverandorer>  |

## Viktige datoer

|  |  |
| --- | --- |
| Aktivitet | Tidspunkt |
| Kunngjøring av konkurransen | 28.04.2022 |
| Frist for å stille spørsmål til konkurransegrunnlaget | 25.05.2022 kl.12.00 |
| Frist for å levere tilbud | 06.06.2022 kl. 12.00 |
| Tildeling og meddelelse til tilbydere (deltilbud blir tildelt fortløpende) | Tentativ okt 2022 |
| Avtaleinngåelse | Tentativ okt.2022 |
| Oppstart av avtale | 02.01.2023 |

## Tilbudspresentasjon

Oppdragsgiver forbeholder seg retten til å kunne ha tilbudspresentasjon. Tilbydere vil bli invitert hvis dette blir aktuelt.

# Regler for gjennomføring av konkurransen

## Anskaffelsesprosedyre

Anskaffelsen vil bli gjennomført som åpen anbudskonkurranse etter lov 17. juni 2016 nr. 73 om offentlige anskaffelser og forskrift 12. august 2016 nr. 974 om offentlige anskaffelser del I og III.

I denne konkurransen er det ikke anledning til å forhandle. Det er følgelig ikke anledning til å endre tilbudet etter tilbudsfristens utløp. Videre gjøres det oppmerksom på at tilbud som inneholder vesentlige avvik fra anskaffelsesdokumentene skal avvises. Oppdragsgiver kan også avvise tilbud som inneholder avvik fra anskaffelsesdokumentene, uklarheter eller lignende som ikke må anses ubetydelige.

## Kommunikasjon

All kommunikasjon i prosessen skal foregå via kommunikasjonsmodulen for gjeldende konkurranse i Mercell-portalen (<https://www.mercell.com>). Dette for at all kommunikasjon skal loggføres. Annen kommunikasjon med personer som deltar i beslutningsprosessen er ikke tillatt, og henvendelser som skjer på annen måte kan ikke påregnes besvart. Ved spørsmål som angår alle tilbydere, vil Oppdragsgiver besvare dette anonymisert til alle tilbyderne.

## Skatteattest

Valgte leverandør skal på forespørsel levere skatteattest for merverdiavgift og skatteattest for skatt. Dette gjelder bare dersom valgte leverandør er norsk.

Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen eller tilbud.

## Etiske krav til leverandørene i kontraktsperioden

Oppdragsgiver stiller krav til leverandørene om at de varene som skaffes er produsert på en lovlig og etisk forsvarlig måte. Dersom leverandøren bruker underleverandører for å oppfylle denne kontrakten, er leverandøren forpliktet til å videreføre og bidra til etterlevelse av kravene også hos sine underleverandører.

Avtalevilkårene om etisk handel vedlegg 5 vil derfor bli lagt til grunn ved inngåelse av kontrakt.

# Krav til tilbudet

## Innlevering av tilbud

Alle tilbud skal leveres elektronisk via gjeldende konkurranse i Mercell-portalen, [www.mercell.no](http://www.mercell.no). Systemet tillater ikke levering av tilbud etter tilbudsfristen.

Kontakt Mercell Support, tlf. 21 01 88 60 eller e-post support@mercell.com ved spørsmål knyttet til opprettelse av bruker hos Mercell og funksjonalitet i verktøyet.

Det anbefales at tilbudet leveres i god tid før fristens utløp. Leverte tilbud kan endres helt frem til tilbudsfristens utløp. Det sist leverte tilbudet regnes som det endelige tilbudet.

## Tilbudets utforming

Tilbudet skal leveres med filnavn i henhold til følgende struktur:

|  |  |
| --- | --- |
| Dokument | Navn |
| Vedlegg 1 | Tilbudsbrev [Word-format] |
| Vedlegg 2 | Prisskjema [Excel-format] |
| Vedlegg 3 | Kravspesifikasjonen [Excel-format] |
| Vedlegg 5 | Kontraktskrav etisk handel [PDF-format] |
| Vedlegg 7 | Egenerklæring økonomisk situasjon [PDF-format] |
| Vedlegg 8 | Forpliktelseserklæring underleverandør [PDF-format] |
| Vedlegg 10 | Samhandlingsavtalen Helse Midt-Norge [PDF-format] |
| Vedlegg 12 | Bruksanvisning og begrunnelse for sladding av tilbud [Word-format] |
| Vedlegg 13 | Miljøskjema [Excel-format] |
| Vedlegg 14 | Sladdet versjon av tilbudet [Word-format] |
| Vedlegg 15 | Eventuelt oversikt byttekostnader [Excel-format] |
| Vedlegg 16 | Eventuelt morselskapsgaranti [PDF-format] |
| Vedlegg 18 og oppover | [Eventuelt annet dokument/vedlegg fra leverandøren (eks. produktark/produktinformasjon/brosjyre)  |

## Alternative tilbud

Alternative tilbud aksepteres ikke.

## Parallelle tilbud

Det er adgang til å inngi parallelle tilbud.

## Registrering i prisskjema

Vedlagte prisskjemaer skal lastes opp og benyttes til leverandørens pristilbud, se vedlegg 2. Prisskjema skal leveres i ulåst excel- versjon (tilbyder har likevel kontroll over det tilbudet som er sendt). Det understrekes at alle” blanke felt” i prisskjemaet skal fylles ut for de produktene det blir gitt tilbud på. **Det skal ikke gjøres endringer i felt, informasjon eller rekkefølge på varene, dette kan medføre avvisning for den aktuelle delleveransen.**

## Språk

Tilbudet skal være skrevet på norsk.

Brosjyrer, produktdatablad, mv. kan også leveres på engelsk med mindre annet er oppgitt i Vedlegg 3 - Kravspesifikasjon.

## Forbehold

Tilbyders eventuelle forbehold bes oppgitt i Vedlegg 1 – Tilbudsbrev. Forbehold skal være presise og entydige slik at Oppdragsgiver kan vurdere disse uten kontakt med tilbyderen.

Ethvert avvik fra konkurransegrunnlaget innebærer en risiko for at tilbyder eller tilbud må avvises fra konkurransen.

## Vedståelsesfrist

Tilbudet er bindende i 8 måneder regnet fra tilbudsfristen.

## Omkostninger

Omkostninger tilbyder pådrar seg i forbindelse med konkurransen vil ikke bli refundert.

Omkostninger knyttet til utprøving av varer/kapitalvarer dekkes i henhold til Vedlegg 11 - utprøving av medisinsk forbruksmateriell og kapitalvarer.

## Offentlighet

Enhver kan begjære innsyn i de innkomne tilbudene, jf. lov 19. mai 2006 nr. 16 om rett til innsyn i dokument i offentleg verksemd § 3. For å forenkle innsynsprosessen skal tilbyderen fylle ut

Vedlegg 12 - Bruksanvisning og begrunnelse for sladding av tilbud med sin vurdering av hvilke opplysninger i tilbudet som er underlagt lovbestemt taushetsplikt og begrunnelse for hvorfor vilkårene for taushetsplikt er oppfylt.

Tilbyder skal legge ved en sladdet versjon av tilbudet i tråd med sin vurdering av lovbestemt taushetsplikt. Dette lages som et eget vedlegg og merkes Vedlegg 14 Sladdet versjon av tilbudet. Det bes om at sladdet tilbud leveres i word format slik at oppdragsgiver kan bearbeide dokumentet hvis det blir nødvendig. Det sladdede tilbudet vil bli gjort om til et låst dokument i PDF før det blir gitt innsyn.

Dersom tilbyder ikke anser noen opplysninger i tilbudet som taushetsbelagt, bes dette bekreftet i Vedlegg 1 - Tilbudsbrev.

## Vareprøver, demonstrasjon og utprøving

Evalueringen av produktene/utstyret vil bli foretatt på bakgrunn av innleverte vareprøver, produkt/utstyrsbeskrivelse, etterspurt dokumentasjon og annen etterspurt relevant informasjon som fremkommer i tilbudet. Oppdragsgiver forbeholder seg imidlertid retten til å be om ytterligere vareprøver, demonstrasjon eller gjennomføre en utprøving av tilbudte produkter/utstyr.

Vareprøver til evaluering:

I denne konkurransen skal det leveres vareprøver til evaluering. Se Vedlegg 2 - Prisskjema, kolonne E for oversikt over hvilke produkt og antall det skal leveres vareprøver på.

Det er ikke et krav at vare­prøvene skal være sterile selv om produktet ellers skal leveres sterilt. Det kan også leveres vareprøver som er ut­gått på dato. Det er viktig at vare­prøven leveres i minimum innerforpakning, hvis ikke annet er oppgitt i Vedlegg 2 Prisskjema, da denne vil bli gjenstand for vurdering i henhold til Vedlegg 3 – Kravspesifikasjon.

**Tilbyder bes merke vareprøver med minimum følgende:**

* **Tilbyders navn**
* **Varelinje nr (f.eks 1.2)**
* **Varelinjenavn**
* **Leverandør artikkelnummer**

**Oppdragsgiver forbeholder seg retten til å etterspørre vareprøver til påsyn etter tilbudsfrist dersom det anses som hensiktsmessig i evalueringsøyemed.**

Vareprøver til evaluering blir ikke returnert.

Hvis samme produkt tilbys på mer enn en varelinje, så er det tilstrekkelig at vareprøven for dette produktet merkes med alle varelinjene det ønskes vareprøver på for dette produktet. Tydelig merking i utfylt prisskjema er også viktig.

**Det bes om 2 stk vareprøver av hver varelinje der det etterspørres vareprøver på.**

 **Vareprøver til evaluering sendes til leveringsadresse eller leveres til innen tilbudsfrist:**

|  |  |
| --- | --- |
| Navn | Sykehusinnkjøp HF, Divisjon Midt-Norgev/ Terje S Nordahl |
| Leveringsadresse/Besøksadresse | Abels gate 57032 Trondheim |
| Merkes | 2022/691 «Timediuresesett HMN – Terje S Nordahl» |

Ved bruk av forsendelsestjenester er det tilbyders risiko for at vareprøvene er Oppdragsgiver i hende innen oppgitt frist. **For sent innkomne vareprøver kan medføre at et tilbud blir avvist.**

Vareprøver som skal utprøves klinisk:

Oppdragsgiver vil vurdere alle produktene basert på helhetsvurdering av samtlige tildelingskriterier. Det kan være aktuelt med klinisk utprøving av de produktene Oppdragsgiver ser vil kunne vinne konkurransen, og som Oppdragsgiver ikke har kjennskap til fra tidligere, for å verifisere resultatet av evalueringen. Av hensyn til effektiv ressursbruk vil Oppdragsgiver ikke gjennomføre en klinisk utprøving av produkt som ikke vil kunne vinne konkurransen. Dersom Oppdragsgiver allerede har god kjennskap til tilbudte produkter, vil disse ikke bli gjenstand for utprøving i denne konkurransen. Evalueringen vil i slike tilfeller baseres på dokumenterte erfaringer fra allerede gjennomførte kjøpsforhold, produktvurderinger og/eller utprøvinger av produktet.

Vareprøver som skal utprøves klinisk skal ettersendes oppdragsgiver på forespørsel, med leveringsbetingelse DDP Oppdragsgiver iht. Incoterms 2020, innen 10 virkedager. Disse vareprøvene skal faktureres Oppdragsgiver i henhold til tilbudspris. Tilbyderne skal etter endt utprøving ta fullt brukbare vareprøver i retur og kreditere Oppdragsgiver for disse. Tilbyderne kan tidligst fakturere Oppdragsgiver for vareprøvene etter at anbudskonkurransen er avsluttet.

**For sent innkomne vareprøver til utprøving kan medføre at et tilbud blir avvist.**

# Det europeiske egenerklæringsskjemaet (ESPD)

## Generelt om det europeiske egenerklæringsskjemaet

Leverandøren skal fylle ut ESPD slik det fremgår av Mercell.

Oppdragsgiver kan på ethvert tidspunkt i konkurransen be om alle eller deler av dokumentasjonsbevisene dersom det er nødvendig for å sikre at konkurransen gjennomføres på riktig måte.

## Nasjonale avvisningsgrunner

I henhold til ESPD del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat» presiseres det at i denne konkurransen gjelder også alle avvisningsgrunnene i anskaffelsesforskriften § 24-2, inkludert de rent nasjonale avvisningsgrunnene:

* Paragraf 24-2 annet ledd
* Paragraf 24-2 tredje ledd bokstav i

# Kvalifikasjonskrav

For å kunne få sitt tilbud evaluert må leverandøren fylle ut ESPD-skjemaet om at han oppfyller kvalifikasjonskravene.

Se kunngjøringsskjemaet.

## Registreringer, autorisasjoner mv.

|  |  |
| --- | --- |
| Kvalifikasjonskrav | Dokumentasjonskrav |
| Tilbyder skal være registrert i et foretaksregister eller et handelsregister i den staten der tilbyder er etablert. | Norske selskaper: FirmaattestUtenlandske selskaper: Godtgjørelse på at selskapet er registrert i et faglig register i den staten der tilbyder er etablert.  |

## Økonomisk og finansiell kapasitet

|  |  |
| --- | --- |
| Kvalifikasjonskrav | Dokumentasjonskrav |
| Øvrige økonomiske og finansielle krav | Tilbyder skal ha tilstrekkelig økonomisk og finansiell soliditet til å kunne gjennomføre kontraktsforpliktelsene. Kredittverdigheten som vil legges til grunn for å bli kvalifisert for denne konkurransen vil være ikke lavere enn "Kredittverdig" (tilsvarende A hos Bisnode CreditPro,DB). Oppdragsgiver vil vurdere Tilbyders oppfyllelse av kvalifikasjonskravet på følgende måter: I vurderingen av ovennevnte vil oppdragsgiver i sin evaluering bruke Bisnode CreditPro, DB eller andre tilsvarende kredittopplysningsbyrå. Oppdragsgiver vil selv innhente kredittvurdering som underlag for vurderingen angitt over. • Innhenting vil skje etter tilbudsfrist og på samme dato for alle tilbydere. • For selskaper med lavere rating, nystartede selskaper, selskaper under stiftelse, selskaper uten aktivitet eller foretak som ikke blir kredittvurdert, kan det i stedet inngis morselskapsgarantier, bankgaranti, eller lignende som gir en tilsvarende sikkerhet for gjennomføringsevnen. Ved bruk av morselskapsgaranti, skal organisasjonsnummer til morselskapet oppgis. Dersom Tilbyder har saklig grunn til ikke å fremlegge den dokumentasjonen Oppdragsgiver har krevd over, kan Tilbyder godtgjøre sin økonomiske og finansielle kapasitet ved ethvert annet dokument, herunder for eksempel ved en morselskapsgaranti, bankgaranti, mv. Dokumentasjon innleveres med tilbudet dersom tilbyder har behov for å godtgjøre sin økonomiske kapasitet på anen måte. |

## Støtte fra andre virksomheter

En leverandør kan støtte seg på kapasiteten til andre virksomheter for å oppfylle kvalifikasjonskravene. Dette gjelder uavhengig av den juridiske tilknytningen mellom leverandør og virksomheten(e). Dersom en leverandør ønsker å støtte seg på andre virksomheter for å tilfredsstille kvalifikasjonskravene må ESPD-erklæring leveres elektronisk for både leverandør og virksomheten(e) som leverandøren støtter seg på.

Leverandøren skal dokumentere at han råder over de nødvendige ressursene ved å legge frem forpliktelseserklæring vedlegg 8 fra disse virksomhetene.

Dersom leverandøren støtter seg på kapasiteten til andre virksomheter for å oppfylle kravene til økonomisk og finansiell kapasitet, skal virksomhetene leverandøren støtter seg på være solidarisk ansvarlige for utførelse av kontrakten.

# Tildelingskriterier og evaluering

Tildeling av kontrakt vil skje på grunnlag av hvilket tilbud som har det beste forholdet mellom pris og kvalitet. Det vil bli benyttet en tildelingsmatrise med vekting hvor tilbyderne gis karakter 0-10, med karakter 10 som beste karakter for det enkelte kriterium.

|  |  |  |
| --- | --- | --- |
| Tildelingskriterium | Vekt | Detaljer/evalueringsmetode |
| Pris | 45 | Linær modell |
| Kvalitet | 55 | I henhold til kravspesifikasjon; besvarelse, vareprøver til påsyn og evt. Utprøving, evt presentasjoner og innsendt dokumentasjon, miljøskjema. |

**Evaluering**

I karaktersettingen benyttes en karakterskala fra 10 og nedover til 0, hvor 10 er beste karakter. Ved evalueringen sammenlignes tilbudene, og beste tilbud under hvert kriterium vil få beste karakter (10). Øvrige tilbud blir karakter satt i forhold til dette med bakgrunn i de relative forskjeller.

**Pris**

I oppdragsgivers modell for evaluering av pris/kostnader vil den relative pris/kostnadsforskjellen gi samme relative karakterforskjell (lineær skala). Eksempel: Billigste tilbud får priskarakter 10 og et tilbud som er 25 % dyrere, vil tilnærmet få priskarakter 7,5.

I den økonomiske vurderingen vil vi også legge vekt på øvrige forhold ved produktene som eventuelt kan innvirke på anskaffelses- og driftskostnadene, f.eks. omstillings/byttekostnader. Tilbyder skal redegjøre for slike eventuelle forhold i et vedlegg merket 15 Byttekostnader.

Oppdragsgiver forbeholder seg retten til å velge en annen evalueringsmetode dersom det i de mottatte tilbudene, inngis priser til 0,- NOK eller tilnærmet 0,- NOK /er prisforskjell på over 100 %, da det vil medføre at den opprinnelig planlagte evalueringsmetoden ikke er teknisk gjennomførbar eller ikke vil gi et korrekt bilde av relevante forskjeller mellom tilbudene.

**Kvalitet**

I produktevaluering av tildelingskriteriet kvalitet vil en i tillegg til evalueringskrav som er opplistet i kravspesifikasjonen vektlegge alle produktegenskaper som har betydning for formålet med produktet og de oppgaver produktene skal løse. Dette gjelder innen funksjonalitet, ytelse, brukervennlighet, ergonomi, sikkerhet, sortiment, merking, forpakning, miljø og pakningsstørrelser.

Produkt som har større negativt avvik til forventningene på områdene funksjonalitet, ytelse, brukervennlighet, ergonomi og sikkerhet og vurderes som lite egnet til sitt formål (**produktscore mindre eller lik 2**) og vil bli avvist pga ikke egnet produkt.

Kvalitet vurderes ut fra oppfyllelse av evalueringskrav i kravspesifikasjonen. Kundenes fagpersoner vil vurdere produktene basert på opplysninger gitt i tilbudet, innleverte vareprøver, fagpersonenes eventuelle tidligere erfaring med tilbudte produkter fra klinisk virksomhet og evt. utprøvning av produktene.

**Helse- og miljøegenskaper knyttet til produktene**

I evalueringen vil det også bli lagt vekt på i hvor stor grad produktene er helse- og miljøvennlige iht kravspesifikasjonen og utfylt miljøskjema vedlegg 13.

Tilbyder må fylle ut miljøskjema (vedlegg 13) som legges ved tilbudet. Dokumentasjon på informasjonen som oppgis skal være tilgjengelig hos tilbyder og sendes til Sykehusinnkjøp på forespørsel. Slik dokumentasjon kan være analyseprotokoll, fullstendig innholdsfortegnelse eller egenerklæring fra produsent.

## Tildeling av rammeavtale/kontrakt

Beslutning om tildeling av rammeavtale/kontrakt vil bli varslet skriftlig til alle tilbydere samtidig i rimelig tid før kontrakt inngås. Beslutningen vil inneholde en begrunnelse for val­get og gi informasjon om karenstid før inngåelse av kontrakt.